
פרוטוקול מס' 612

מישיבת ועדת העבודה והרווחה
מיום ראשון, כ"ג בשבט, התשס"ג (26 בינואר, 2003) בשעה 11:00


סדר היום:                 צו הסעד (טיפול במפגרים) (החלת זכאות לסידור חוץ ביתי ולסידור יומי 
                                  לשנת תשס"ג-תשס"ד-2003), התשס"ג-2003

נכחו:

חברי הוועדה:
יאיר פרץ – היו"ר


מוזמנים:	
משרד העבודה והרווחה:
עו"ד אדי וייס
אהובה לוי

עמיחי כץ – משרד האוצר
דן אורנשטיין – משרד המשפטים
דליה דרומי- נציבות שוויון זכויות לאנשים עם מוגבלות

אקי"ם:
עו"ד אטקה שטרנבאום
רם מרשל

סילביה טסלר – ארגון "בזכות"


יועצת משפטית: ג'ודי וסרמן

מנהלת הוועדה: שירלי אברמי

קצרנית: לאה קיקיון 








                 צו הסעד (טיפול במפגרים) (החלת זכאות לסידור חוץ ביתי ולסידור יומי 
                                  לשנת תשס"ג-תשס"ד-2003), התשס"ג-2003



היו”ר יאיר פרץ:

	שלום לכולם, אני מתכבד לפתוח את ישיבת הוועדה. על סדר היום – צו הסעד (טיפול במפגרים) (החלת הזכאות לסידור חוץ ביתי ולסידור יומי לשנת תשס"ג-תשס"ד 2003. למעשה קיימנו את כל הדיון ונתבקשתי לפנות אל האוצר על מנת להשלים את המכסות של המסגרות היומיות, שהיו חסרות לנו. משיחה שקיימתי עם האוצר – יש בשורות טובות. 

עמיחי כץ:

	לי זה לא ידוע. לא אמרו לי שיש שינוי. 

היו”ר יאיר פרץ:

	 דיברתי הבוקר עם יעל אנדורן ובשבוע שעבר דיברתי עם הממונה על התקציבים, אורי יוגב, ולא ראיתי שיש בעיה בתחום של 250 המכסות היומיות. מתי אתה דברת אתם? 

עמיחי כץ:

	היום. 

היו”ר יאיר פרץ:

	 אם כך, יש משהו שדורש בירור, או שהטעו אותי. אני מבקש, ברשותכם, לבדוק את העניין ולצורך כך להפסיק את הישיבה לכמה רגעים. 

(הדיון הופסק והתחדש לאחר 15 דקות)

היו”ר יאיר פרץ:

	 אני מחדש את הישיבה. ביררתי את העניין. על פי סיכום שהיה לי עם הממונה על התקציבים, הוא היה אמור להעביר היום ליעל אנדורן הוראה. דיברתי אתה היום בבוקר והיא אמרה שלא תהיה שום בעיה מבחינת הדיון. הבנתי שההנחיות שקיבל עמיחי כץ אינן כאלה. על פי הסיכום שהיה לי עם הממונה על התקציבים –ממצב בו המכסה היא של 250 מסגרות יומיות אמור היה להתקיים משא ומתן עם אנשים בכירים להעלות את זה ליותר. אני לא יודע מה יצא מאותו משא ומתן, אבל הסיכום הוא על 250 מסגרות. אני רוצה, ברשותכם, לאשר את הצו. 

ג'ודי וסרמן:

	אני רוצה לקרוא את הצו שהועבר אלינו על ידי אהובה לוי, צו הסעד (טיפול במפגרים) (החלת זכאות לסידור חוץ ביתי ולסידור יומי לשנת תשס"ג-תשס"ד-2003 : "תחולת הזכאות לסידורים חוץ ביתיים ולסידורים יומיים לשנת תשס"ג-תשס"ד-2003  

 א) סידורים חוץ ביתיים: 
(1) מעונות – 100 סידורים. 
(2) דיור בקהילה – 180 סידורים. 
(3) משפחות אומנה – 20 סידורים. 

ב) סידורים יומיים: 	
(1) מרכזי יום טיפוליים – 20 סידורים. 
(2) מסגרות יומיות טיפוליות אחרות – 80 סידורים.
(3) מסגרות תעסוקה מוגנות – 150 סידורים. 

אדי וייס:

	אני רק מבקש לומר שהכנתי את הנוסח של ההצעה בהתאם לסיכום עם כל הגורמים ובהמשך לדיון הקודם, אבל עדיין לא הצלחתי להשיג אישור של הממונה על חקיקת משנה במשרד המשפטים. זה כפוף לשינויי נוסח. 

עמיחי כץ:

	אני חייב לציין לפרוטוקול שאין תקציב עדיין, כרגע. 

היו”ר יאיר פרץ:

	 יהיה תקציב. אתה מדבר על כך שאין תקציב ל- 250 סידורים? 

עמיחי כץ:

	אין תקציב לסעיף ב. 

היו”ר יאיר פרץ:

	 יועבר בזמן הקרוב. 

	מי בעד אישור הצו? הצו אושר ל- 2003 ול-2002. 

ג'ודי וסרמן:

	הצו אושר רק לגבי 2003. 

היו”ר יאיר פרץ:

	אני מודה לכם, הישיבה נעולה. 

הישיבה ננעלה בשעה 11:35





